લોકસભાની ચુંટણીમાં નજીક આવતાજ વિવિધ વિકાસ મંચ દ્વારા સંગઠનો બનાવવાના પ્રયત્નો શરૂ થયા છે. માજીમંત્રી કીરીટભાઈ પટેલની અધ્યક્ષતામાં વિસનગર તાલુકામાં પાટીદાર કોંગ્રેસ વિકાસ મંચની મીટીંગો શરૂ થઈ છે. આ વિકાસ મંચ થકી કોંગ્રેસનુ સંગઠન વધુ મજબુત બનાવવા વધુમાં વધુ પાટીદારોને વિકાસ મંચમાં સામેલ કરવા તેમજ રાજકીય અને સામાજીક પ્રવૃત્તીથી પાટીદાર સમાજના ઉત્થાન કરવાના વિચારો વિસનગરમાં યોજાયેલ મીટીંગમાં વ્યક્ત કરવામાં આવ્યા હતા.